Missatge: Hi ha una part important de la nostra classe dirigent que deu creure que els catalans som massoquistes i que volem consolidar com a Diada Nacional una derrota política i militar de la nostra nació. Només d’aquesta manera es pot entendre que es vulgui oficialitzar una Diada com la que oficialment es pretén fer. L’11 de setembre és, per la seva naturalesa, una Diada reivindicativa i de reflexió d’allò que volem ser, i és evident que els catalans que creiem en la plena sobirania nacional de Catalunya seguirem reivindicant i protestant l’11 de setembre fins arribar un dia en què suprimirem aquesta Diada per una de nova, que commemori aquell dia en què els Països Catalans assoleixin el seu marc de sobirania en aquesta nova Europa. Els pobles normals, que és el que volem ser els catalans, celebren la seva Diada Nacional el dia que van aconseguir la seva independència. FONT: Editorial de www.tribunacatalana.org --------------------------------------------- Tant de bo la nostra Diada sigui ben aviat el dia en que vàrem aconseguir la independència i la nostra bandera ja no sigui la de lluita sinó la senyera, com un país normal i corrent.
Emocions: anticipation
joy

Resposta: La Diada Nacional no és una celebració sinó una Commemoració. La Commemoració de l'onze de setembre és l'agraïment del Poble Català als resistents del setge de prop de catorze mesos de durada a què fou sotmesa Barcelona sota la direcció del general Villarroel i el conseller Rafael Casanova. La capital del Principat va ser assetjada per uns 40.000 homes, castellans i francesos, la milícia urbana, es va encarregar d'organitzar la resistència, sota les ordres del Consell de Cent; i els gremis es feren càrrec d'una part de la muralla cadascun. D'altra banda, en diverses comarques es van emprendre accions de guerrilla. En total, les tropes defensores de la ciutat eren formades per 5.300 homes. La resistència de Barcelona va durar mes de tretze mesos i va provocar l'admiració de l'opinió pública europea. Tal i com ara provoca l'admiració del Poble Català actual traduïda en la dita Commemoració.
Emocions: no emotion, joy, distrust